*Proiect*

**GUVERNUL REPUBLICII MOLDOVA**

**HOTĂRÂRE nr.\_\_\_\_\_**

din\_\_\_\_\_\_\_\_\_\_\_\_\_\_\_\_\_\_\_\_\_\_ 2023

Chișinău

**Cu privire la înființarea Aleii personalităților notorii teleneștene**

**în orașul Telenești**

În temeiul art.7 alin.(1) din Legea monumentelor de for public nr.192/2011 (Monitorul Oficial al Republicii Moldova, 2011, nr.197-202, art.569), cu modificările ulterioare, Guvernul HOTĂRĂȘTE:

1. Se aprobă, la propunerea Ministerului Culturii, prezentată în temeiul deciziei Consiliului raional Telenești, înființarea Aleii personalităților notorii teleneștene, situată pe terenul Muzeului Raional de Istorie și Etnografie, str.Ciprian Porumbescu, nr.8 în orașul Telenești.
2. Aleea personalităților notorii teleneștene va fi edificată conform unui proiect avizat de Ministerul Culturii.
3. Cheltuielile pentru elaborarea documentației de proiect, executarea, edificarea plăcilor comemorative și amenajarea terenului aferent, vor fi acoperite din contul mijloacelor financiare ale bugetului consiliului raional Telenești, precum și din donații, sponsorizări și alte surse neinterzise de lege.

**Prim-ministru Dorin RECEAN**

Contrasemnează:

Ministrul culturii Sergiu PRODAN